मरीज बोले : डॉक्टर नहीं मिलते, बुलाने घर जाते हैं
नगर के सरकारी अस्पताल में दिनों दिन अव्यवस्था का आलम बढ़ते जा रहा है। अस्पताल आने वाले मरीज अव्यवस्था की शिकायत लेकर लगातार जनप्रतिनिधियों के पास पहुंच रहे हैं। शुक्रवार को नपाध्यक्ष सहित भाजपा नेताओं ने अस्पताल का निरीक्षण किया। डॉक्टरों को व्यवस्था सुधारने के निर्देश दिए। इसके साथ ही अस्पताल परिसर में बंद पड़ा वाटर कूलर को शुरू करने के निर्देश दिए। नपाध्यक्ष हेमंत शर्मा, भाजपा जिला महामंत्री जगदीश पीएल पवार, पूर्व नगर मंडल अध्यक्ष शिवा खंडेलवाल, पंजाब चिकाने, छोटू अग्रवाल, हनी भार्गव, हरीश पटेल, हरी पवार अस्पताल पहुंचे।
मरीजों ने नपाध्यक्ष को बताया उपचार कराने आने पर डॉक्टर नहीं मिलते हैं। डॉक्टरों को बुलाने घर पर जाना पड़ता है। चिंटू खन्ना ने बताया मरीजों को साफ पानी मिल सके इसके लिए वाटर कूलर लगाया है। तीन महीनों से मशीन बंद है। मरीजों के साथ आए परिजनों ने भी परेशानी से अवगत कराया।
नपाध्यक्ष ने डॉ. प्रवीण शुक्ला को अस्पताल में अव्यवस्था और पानी की मशीन को सुधारने के निर्देश दिए। इसके साथ ही अस्पताल के स्टॉप से मरीजों के साथ अच्छा व्यवहार करने की भी समझाइश दी।
मुलताई। पानी की मशीन बंद होने पर नपाध्यक्ष ने जताई नाराजगी।
hin_Deva hin_Deva hin_Deva hin_Deva hin_Deva